Bár Cox Angliában született, egyik nagyanyja Írországban született, ezért szerepelhet az ír válogatottban. 2011. május 5-én kapta meg első behívóját, a sérült Damien Duff helyére került a keretbe. Pár nappal később, Észak-Írország ellen be is mutatkozhatott, és gólt is szerzett, ő állította be az 5-0-s végeredményt. A következő két hétben még négy alkalommal játszott a válogatottban. 2011. június 7-én, Olaszország ellen megszerezte második válogatottbeli gólját. Október 11-én, az Örményország elleni Eb-selejtezőn őt választották a meccs legjobbjának. 2012. február 29-én egy Csehország elleni barátságos meccsen is gólt szerzett. Az írek kijutottak a 2012-es Európa-bajnokságra, Cox is bekerült a tornára utazó 23 fős keretbe.